Document ID: /roh_data/filtered/fineweb-2-filterrobots_roh.jsonl.gz/49728

La midada dal clima vegn ad avair effects sin vias da traffic e ovras electricas. Quella custia al maun public ed a l’economia enturn l'onn 2050 mintg’onn var ina milliarda francs. Quai demussa in studi ch’il Departament per ambient, traffic, energia e communicaziun UVEK ha preschentà a Turitg.
Temperaturas pli autas hajan in’ influenza sin vias e binaris. E sche glatschers lieuan, cuntanschia damain aua las turbinas da las ovras electricas. Tenor la cussegliera federala Simonetta Somaruga è il studi in clom da sveglia. Questas cifras fetschian impressiun. I dettia dapli inundaziuns, crudadas da crappa e bovas – uschia s'augmentian er ils donns. En spezial per vischnancas pli pitschnas e chantuns pli pitschens pudessi vegnir grev da purtar ils custs finanzials, avertescha Sommaruga.
RR novitads 16:00